800 és 1500 méteren indult versenyein, első nagy nemzetközi versenye az 1966-os budapesti EB volt, ahol nyolcadik lett a hosszabb számban. A mexikói olimpián is mindkét számban indult, de eredményesebb itt is 1500 méteren volt, ahol 7. lett. Első érmeit az 1969-es fedett pályás atlétikai Európa-bajnokságon szerezte, ezüstérmes lett 800 méteren, aranyérmes a vegyes váltóval. Később is a fedett pályás Európa-bajnokságok voltak legnagyobb sikereinek színhelyei, 1500 méteren további négy aranyérmet nyert.